CELEX: 32014D0690
Language: mt
Date: 2014-09-30 00:00:00
Title: 2014/690/UE: Deċiżjoni ta' Implimentazzjoni tal-Kummissjoni tat- 30 ta' Settembru 2014 li tħassar id-Deċiżjoni 2006/464/KE dwar miżuri ta' emerġenza għall-prevenzjoni tal-introduzzjoni u t-tixrid fil-Komunità tad- Dryocosmus kuriphilus Yasumatsu (notifikata bid-dokument C(2014) 6566)

2.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 288/5
            
         DEĊIŻJONI TA' IMPLIMENTAZZJONI TAL-KUMMISSJONI
   tat-30 ta' Settembru 2014
   li tħassar id-Deċiżjoni 2006/464/KE dwar miżuri ta' emerġenza għall-prevenzjoni tal-introduzzjoni u t-tixrid fil-Komunità tad-Dryocosmus kuriphilus Yasumatsu
   
      
         (notifikata bid-dokument C(2014) 6566)
      
   
   
      (2014/690/UE)
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-prodotti tal-pjanti u kontra t-tixrid tagħhom ġewwa l-Komunità (1), u b'mod partikolari r-raba' sentenza tal-Artikolu 16(3) tagħha,
   Billi:
   
               (1)
            
            
               Il-miżuri stabbiliti bid-Deċiżjoni tal-Kummissjoni 2006/464/KE (2) ma waqqfux it-tixrid tad-Dryocosmus kuriphilus Yasumatsu (żunżana tal-galla fil-qastan orjentali) kif jidher minn stħarriġ annwali mwettaq mill-Istati Membri skont dik id-Deċiżjoni. Dawk l-istħarriġiet ikomplu juru li d-Dryocosmus kuriphilus Yasumatsu nfirxet sew f'parti kbira taż-żona potenzjali ta' stabbiliment tagħha fit-territorju tal-Unjoni. Barra minn hekk, il-kundizzjonijiet għaċ-ċaqliq ta' pjanti suxxettibbli stabbiliti bid-Deċiżjoni 2006/464/KE mhumiex fattibbli u xieraq għal parti daqshekk kbira mit-territorju tal-Unjoni.
            
         
               (2)
            
            
               Id-Deċiżjoni 2006/464/KE għandha għalhekk tiġi rrevokata.
            
         
               (3)
            
            
               Il-miżuri stipulati f'din id-Deċiżjoni huma konformi mal-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2006/464/KE hija mħassra.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-30 ta' Settembru 2014.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1.
   
      (2)  Id-Deċiżjoni tal-Kummissjoni 2006/464/KE tas-27 ta' Ġunju 2006 dwar miżuri ta' emerġenza għall-prevenzjoni tal-introduzzjoni u t-tixrid fil-Komunità tad-Dryocosmus kuriphilus Yasumatsu (ĠU L 183, 5.7.2006, p. 29).